Hierdie drie Robbies is op pad na Brisley, Engeland | Lowvelder
Zanté Bensch, Theo Loock en Lee Buys.
“Mense besef nie hoeveel ure se harde werk dit verg om ‘n bobaasskut te word nie, dit is nie net vir aanlê en sneller trek nie,” sê skietafrigter, Cornelia Roodt oor drie Robbies wat onlangs opgeneem is in ‘n nasionale junior skietspan.
“Ek sien daarna uit om oorsee te gaan deelneem, want dit gee vir my die geleentheid om myself en my vermoë teen die bestes te meet,” het Zanté wat in 2017 ook aan die Junior Internasionale Skiet-kampioen-skappe deelgeneem het, gesê.
Also read: VIDEO: CIT robbers hit Fidelity offices in Mbombela
Volgens Roodt, wat tweeweekliks saam met hulle ure lank op die skietbaan spandeer, staan al drie die kans om vanjaar met medaljes terug te keer.
“Die kompetisie is baie straf, veral in die .22-kategorie, want in Suid-Afrika volg ons ‘n ander formaat as in Europa, maar die drie werk baie hard om te verseker dat hulle gereed is vir die aanpassings,” het Roodt gesê oor die uitdagings wat vir die drie wag.
In Suid-Afrika is skietsport relatief duur, en tans het twee van die drie jong skutte nie hul eie gelisensieerde .22-gewere nie, met die koste van so ‘n gespesialiseerde wapen wat tot R100 000 beloop.
“Omdat ons nie toegang het tot al die gespesialiseerde toerusting van die Europeers nie, verg dit ekstra harde werk om te verseker dat ons plaaslike skutte volledig voorbereid is,” het Roodt gesê en bygevoeg dat sy baie trots is op die drie se harde werk en toewyding.
Also read: Two armed robberies occurred yesterday
Lee Buys, Theo Loock en Zanté Bensch.
Volgens Theo, wat vanjaar vir die eerste keer internasionaal gaan deelneem, was skietsport al van jongs af deel van sy lewe en is daar geen ander sportsoort wat hy eerder sou wou beoefen nie. “My gesin het altyd geskiet en ek het om wapens grootgeword, so vir my het dit amper natuurlik gekom,” het Theo oor sy liefde vir die sport gesê.
“Ek dink die rede hoekom ek skiet as sport gekies het, is omdat dit vir my regtig lekker is om op my eie mee te ding. Jy skiet dalk in ‘n groep, maar dit gaan oor jou eie telling en dus is die persoonlike uitdaging wat dit aan my stel vir my baie lonend,” het Lee wat ook in 2017 in Engeland deelgeneem het, gesê.
Volgens Roodt verg skietsport ongeloof-like konsentrasie op die baan, iets wat nie almal kan bemeester nie. “Om vir ‘n uur lank op 50 meter te skiet, moet jy ononderbroke op jou teiken fokus, ongeag van wat om jou aangaan. Vir baie jong atlete is dit doodeenvoudig nie moontlik nie,” verduidelik sy.
Also read: Trucker narrowly succeeds in overtaking line of vehicles
“Daar is nog ‘n hele paar maande se harde werk en voorbereiding wat voorlê, maar as ons die drie se uitslae vergelyk met die wentellings wat by die 2017-kampioenskappe aangeteken is, staan hulle almal ‘n goeie kans om met medaljes terug te keer,” het Roodt gesê.